****

**HKBP Yogyakarta**

**ACARA IBADAH Pukul 09:00**

**Bahasa Batak**

**MINGGU ADVENT IV, 24 Desember 2023**

**00 TANGIANG NA HOHOM BE 594**

**01 BE 591:1-3** BORU SION

1

Boru Sion las roham, las roham Jerusalem.

Ai na ro do Raja mi padamehon ho tongtong.

Boru sion las roham, las roham Jerusalem.

2

Anak Daud ro ma Ho, pasupasu bangsoMon.

HarajaonMu hot tongtong, dame ma di tano on.

Hosianna, ro ma Ho; pasupasu bangsoMon.

...Jongjong di ayat 3...

3

Hosianna ro ma Ho, masuk Ho tu rohangkon.

Baen mardame tondingkon, lao manjangkon haroroM.

Anak Daud ro ma Ho, masuk Ho tu rohangkon.

**02 Votum-Introitus-Martangiang:**

**03 BE 44:2-3** HAMUNA NA PORSEA I SAI TOMU TUHAN JESUS I

2

Marlas ni roha situtu saluhut halak na burju lao mangihuthon Jesus.

I pe pataridahon ma las ni roham di Debata, sangkapNa ma patulus.

Puji, puji, Jesus Kristus na manobus tondimuna, sian hamagoanmuna.

3

Sigati rohamuna be, sai tanda dosamu sude, paringkot rohamuna;

manjangkon Sipalua i, na tuat sian surgo i manggarar utangmuna.

Tanda hata hangoluan na binoan ni Tuhanta, na pasae sude dosanta.

**04 PATIK: V - X**

**05 BE 176:1-2**

**NA MUNGKAP DO SURGO**

1

Na mungkap do surgo, dibaen aha do?

Dibaen naung ro Jesus mangungkap di ho.

Dibaen naung ro Jesus mangungkap di ho.

...Jongjong di ayat 2...

2

Dosam do tinaonNa di Golgota i.

Di si dipasae do sude utangmi

Di si dipasae do sude utangmi.

**06 MANOPOTI DOSA:**

**07 BE 41:1-2** PARRIPE NI TUHANTA

1

Parripe ni Tuhanta sai hehe ma hamu.

Sai jangkon ma Rajanta marroha na burju.

Girgir ma hita be marende di Ibana.

Manjouhon Hosianna, burju ma sasude.

2

Hamu na marsak roha jonok do Raja i.

Na ro mangapul roha ni nasa na tungki.

Torop nuaeng tahe inganan hasonangan,

i ma partangiangan ni na porsea i.

**08 EPISTEL:**

Heber 10:5-10

10:5 Ala ni i, ninna do di habobongotna i tu portibi on: 'Ndang diparhagiot roham pelean manang silehonlehon; daging i do dipauli Ho di Ahu!'

10:6 'Ndang lomo roham di pelean situtungon manang di pelean pardosaon.'

10:7 'Jadi ningku ma: Na ro ma Ahu mangulahon lomo ni roham, ale Debata; di pustaha i do tarsurat taringot tu Ahu.'

10:8 Didok jolo: 'Ndang diparhagiot Ho pelean dohot silehonlehon, nang pelean situtungon manang pelean pardosaon, jala ndang lomo roham di na pinelehon mangihuthon patik.'

10:9 Dung i didok ma: 'Na ro ma Ahu, mangulahon lomo ni roham!' Disi ma dipasohot na parjolo i, asa dipajongjong na paduahon.

10:10 Di bagasan lomo ni rohana i gabe angka na badia hita, binahen ni daging ni Jesus Kristus, naung pinelehonna, na sahali i.

**09 BE 592:1-2**

HOSIANNA DI ANAK NI RAJA DAUD

1

Hosianna di Anak ni Raja Daud, partigor jala parmonang.

Marsurak ma ho boru Sion, Rajam ro manopot ho.

Amen, Haleluya! Puji, tasomba Raja na sian surgo i.

Puji ma goarNa, Raja si parmonang

Amen, Haleluya! Puji, tasomba Raja ni hadameon i.

...Jongjong di ayat 2...

2

Hosianna di Anak ni Raja Daud, na ro lao mamboan dame.

Na lambok, na serep roha i, Hosianna ma di ginjang.

Amen, Haleluya! Puji, tasomba Raja na sian surgo i.

Puji ma goarNa, Raja si parmonang

Amen, Haleluya! Puji, tasomba Raja ni hadameon i.

**10 MANGHATINDANGHON HAPORSEAON**

**11 KOOR/VG :**

**12 TINGTING:**

**13 BE 593:1-2**

NA HINIRIM NA SAI LAON

1

Na hinirim na sai laon, Jesus Kristus ro ma Ho.

Sian dosa, hatahuton sai palua hami on.

Ho do gogo si haposan, panghirimon nami i

Angka bangso saluhutna paima bagabagaMi.

2

Ro ma Ho palua hami, bangso na pinillitMi.

Ro ma Ho Rajai ma hami, salelenglelengnai.

Sai tumpahi hami monang marhitehite tondiM.

Boan hami tu na sonang, ala ni panghophopMi.

**14 JAMITA:**

Jesaya 35:1-4

35:1 Marlas ni roha ma halongonan dohot tano bangkalbangkal jala marolopolop ma adaran jala marbunga songon bunga pansur.

35:2 Marbunga situtu ma i jala marolopolop, masa ma tutu parolopolopon dohot pariaiaon. Hamuliaon ni Libanon dibasabasahon tusi rap dohot hinauli ni Karmel dohot Saron. Idaonnasida ma hamuliaon ni Jahowa, hatongamon ni Debatanta.

35:3 Pargogoi hamu ma tangan angka na dauk jala pahot hamu angka pat na telluktelluk.

35:4 Dok hamu ma tu angka parroha na tahuton: Pir ma tondimuna, unang hamu mabiar! Ida ma Debatamuna i ro martubolhon dohot mamaloshon! Ho do ibana tongon paluahon hamu.

**15 Ayat Pelean:** ***Amsal/Poda/Proverbs 3:9 TEV***

Pasangap ma Jahowa marhite sian hamoraonmu dohot marhite sian patumonaan ni sandok pangomoanmu.

**16 BE 594:1---** (Persembahan IA, IB, dan II) SAI RO MA HO IMMANUEL

1

Sai ro ma Ho Immanuel manopot bangsoM Israel.

Nunga ngolngolan bangsoMon paimaima haroroM.

Las ma roham o Israel, ai nunga ro Immanuel.

2

Sai ro ma Ho o Jesushi, salpuhon ma na hansit i.

Palua ma huriaMi sian hasosahan na i.

Las ma roham o Israel, ai nunga ro Immanuel.

3

Sai ro ma Ho panondang i, palao ma na holom i.

Patiur pardalananhi, gok dame bahen rohangki.

Las ma roham o Israel, ai nunga ro Immanuel.

4

Sai ro ma Ho, o Tuhanki, palua na tarhurung i.

Ungkap pintu ni surgo i, hinsu dalan ni musu i.

Las ma roham o Israel, ai nunga ro Immanuel.

**17 PANDIDION NA BADIA**

BE 146:1-2 O JESUS NAENG TARDIDI

1

O Jesus naeng tardidi do posoposo on.

Sai ro ma mangaligi huhut manjalo on!

2

Diboan natorasna nasida be tuson.

Ai naeng pasahatonna tu Ho dakdanak on.

------------------------------------

BE 147:6 JESUS HAMI RO DISON, ASA

6

Sahat ma tu rohaMi, Jesus pangidoannami

Togu i tu surgo i, sai oloi ma sangkapnami

Nang goarna i, o Tuhan, baen tu buku hangoluan

**18 PANUTUP:** Tangiang dohot Pasupasu